
    545400 SIGHIŞOARA
Str. Muzeului nr. 7, Tel./Fax 0265 - 771278

H O T Ă R Â R E A   NR. 251
                                                           din 29 noiembrie 2018
                 privind aprobarea închirierii directe a unor terenuri

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 31.614/08.11.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

            Având în vedere cererea înregistrată la Municipiul Sighişoara sub nr. 29.583/17.10.2018, formulată de domnul Drăgan Vasile, cu referire, în esenţă la închirierea directă a cotei părți a terenului, în suprafață de 612 mp., din suprafața totală de 1596 mp, înscris în C.F. nr. 55183 Sighișoara, nr. C.F. vechi 3612, sub nr. top. 884 și 886, aferent construcției – apartamentul nr. II, proprietatea acestuia, situat în Municipiul Sighişoara, str. Ștefan Octavian Iosif, nr. 5;

            Având în vedere cererea înregistrată la Municipiul Sighişoara sub nr. 30.218/25.10.2018, formulată de doamna Todoran – Jurj Finica - Rodica, în calitate de administrator al S.C. TOFIRA S.R.L., cu referire, în esenţă la închirierea directă terenului, în suprafață de 48 mp., în vederea amenajării unei terase de alimentație publică, în fața punctului de lucru, situat în Municipiul Sighișoara, str. Plopilor, nr. 4, ap. 10;

            Având în vedere Certificatul de Urbanism nr. 295/19.09.2018, eliberat de Municipiul Sighișoara, în scopul obținerii Autorizației de construire pentru amenajare terasă acoperită – intrare în legalitate;


Având în vedere că, în urma închirierii acestor terenuri nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

            Având în vedere că, în urma închirierii acestor terenuri se aduc venituri suplimentare la bugetul local;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 31.612/08.11.2018, prin care se propune aprobarea închirierii directe a unor terenuri, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul  art. 36 (2) lit. “c”, (5) lit. “a” şi (9), art. 45 (3), art. 115 (1) lit. “b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

            H O T Ă R Ă Ş T E :

             Art. 1.  (1) Se aprobă închirierea directă a terenului, în suprafață totală de 612 mp. din suprafața totală de 1596 mp, înscris în C.F. nr. 55183 Sighișoara, nr. C.F. vechi 3612, din care 92 mp. cu categoria de folosință curți – construcții, sub nr. top. 884 și 520 mp. cu categoria de folosință altele/fâneață, sub nr. top. 886, aferent construcției – apartamentul nr. II, către domnul Drăgan Vasile, teren aferent apartamentului nr. II, proprietatea acestuia, situat în Municipiul Sighişoara, str. Ștefan Octavian Iosif, nr. 5.
(2) Chiria va fi de 112,80 lei/an, stabilită conform art. 1, litera a.2) și art. 5, alineatul 1 din anexa nr. 8 la Hotărârea Consiliului Local Sighişoara nr. 201/28.12.2017 şi va fi indexată anual cu indicele de inflaţie.

(3) Durata închirierii va fi de 5 (cinci) ani, începând cu data de 01.12.2018.

Art. 2.  (1) Se aprobă închirierea directă a terenului, în suprafață de 48 mp. în vederea amenajării unei terase acoperite, de alimentație publică, către S.C. TOFIRA S.R.L., în fața punctului de lucru, situat în Municipiul Sighișoara, str. Plopilor, nr. 4, ap. 10.
(2) Chiria va fi de 288 lei/lună, stabilită conform art. 3, litera d), din anexa nr. 8 la Hotărârea Consiliului Local Sighişoara nr. 201/28.12.2017 şi va fi indexată semestrial cu indicele de inflaţie.

(3) Durata închirierii va fi de 5 (cinci) ani, începând cu data de 01.12.2018.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

    Coman Meluș - Florian         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
 Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;
  1 ex. domnul Drăgan Vasile;

  1 ex. S.C. TOFIRA S.R.L.

  13 ex.
  C.A.B. 
